Салман Рушди

Сэр Ахмед Салман Рушди (англи. Ahmed Salman Rushdie, урдү أحمد سلمان رشدی‎, хинди अहमद सलमान रुश्‍दी; 1947 оны 6-р сарын 19-нд Британийн Энэтхэгийн Бомбей хотод төрсөн) — Энэтхэг гаралтай, Британийн зохиолч. Тэрээр 1981 онд "Шөнө дундын хүүхдүүд" романаараа "Букер шагнал" хүртсэн. Шүүмжлэгчид зохиолчийг ид шидийн реалист гэдэг.

Түүний дөрөв дэх роман болох "Сатаны шүлгүүд" (1988) нь томоохон маргааны сэдэв болж, хэд хэдэн орны исламын шашинтнуудын эсэргүүцэлтэй тулгарсан байна. 1989 оны 2-р сарын 14-нд Ираны дээд удирдагч Аятолла Хомейни түүнийг харааж алахыг уриалан заналхийжээ. Улмаар Британийн засгийн газар Салман Рушдиг хамгаалалтдаа авсан.

1983 онд Рушди Британийн утга зохиолын дээд байгууллага болох Хатан хааны утга зохиолын нийгэмлэгийн гишүүнээр сонгогджээ. 1999 оны 1-р сард тэрээр Францын Ордре дес Урлаг ба дес Летресийн командлагчаар томилогдсон. 2007 оны 6-р сард Хатан хаан II Элизабет түүнийг утга зохиолд оруулсан гавьяаных нь төлөө "Сэр" цолоор өргөмжилжээ. 2008 онд "The Times" сонин түүнийг 1945 оноос хойших Британийн хамгийн шилдэг 50 зохиолчийн жагсаалтын 13-рт бичжээ.

Ангилал:Мумбайн хүн
Ангилал:Энэтхэг гаралтай британичууд
Ангилал:1947 онд төрсөн
Ангилал:Их Британийн зохиолч
Ангилал:Их Британийн роман зохиолч
Ангилал:АНУ-ын роман зохиолч
Ангилал:Атеизмын төлөөлөгч
Ангилал:Их Британийн кино зохиолч
Ангилал:Кембрижийн Кингс Коллежийн төгсөгч
Ангилал:Шашин шүүмжлэгч
Ангилал:Бүүкерийн шагналтан
Ангилал:Британи-Ираны харилцаа
Ангилал:Рыцарь бакалавр
Ангилал:Хүндэт нөхрийн одон шагналтан